
ประกาศองค์การบริหารส่วนตำบลมะนังยง
เรื่อง มาตรการและแนวทางการขับเคลื่อนการบริหารจัดการมูลฝอยติดเชื้อชุมชน
*****************

ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม ได้บัญญัติให้การเก็บ ขน และกำจัดมูลฝอยติดเชื้อในเขตราชการส่วนท้องถิ่นใด ให้เป็นอำนาจและหน้าที่ของราชการส่วนท้องถิ่นนั้น ประกอบกับ ประกาศกระทรวงสาธารณสุข เรื่อง มาตรการควบคุมกำกับการขนมูลฝอยติดเชื้อเพื่อป้องกัน    การลักลอบทิ้งมูลฝอยติดเชื้อ พ.ศ. 2565 นั้น 

  
องค์การบริหารส่วนตำบลมะนังยง อำเภอยะหริ่ง จังหวัดปัตตานี จึงประกาศมาตรการ    และแนวทางการขับเคลื่อนการบริหารจัดการมูลฝอยติดเชื้อชุมชนเพื่อมิให้เกิดปัญหามูลฝอยติดเชื้อในชุมชนและได้รับการจัดการอย่างถูกต้อง ซึ่งลดความเสี่ยงและเป็นแหล่งแพร่กระจายของเชื้อโรคสู่ชุมชนและสิ่งแวดล้อม 
	มาตรการ
	แนวทางการขับเคลื่อน

	ขยะติดเชื้อ
	มูลฝอยที่ปนเปื้อนหรือสงสัยว่าปนเปื้อนสิ่งที่ก่อให้เกิดโรคมูลฝอยติดเชื้อในชุมชนเกิดจากกลุ่มผู้ป่วยที่รักษาตัวที่บ้านหรือกลับไปรักษาตัวที่บ้านหรือจากการดูแลสุขภาพที่บ้าน (Home Health Care) เช่น วัสดุและของใช้ต่าง ๆ ที่มีการปนเปื้อนเลือดและสารคัดหลั่งของผู้ป่วยติดบ้านติดเตียง ผู้ป่วยล้างไตผ่านช่องท้อง การฉีดอินซูลินในผู้ป่วยโรคเบาหวาน ผู้ป่วยที่มีแผลกดทับ ผู้ป่วยโควิด-19 (Home Isolation) และผู้ป่วยโรคติดเชื้ออื่น ๆ เป็นต้น เช่น สำลี ผ้าก๊อซ ผ้าพันแผล ผ้าอ้อมสำเร็จรูป แผ่นรองซับ หน้ากากอนามัย ถุงมือยาง ถุงล้างไต ถุงปัสสาวะและสายยาง เข็มหรือเข็มอินซูลิน

	จุดทิ้งมูลฝอยติดเชื้อ 
หรือจุดที่พักรวมมูลฝอยติดเชื้อ
	ณ  โรงพยาบาลส่งเสริมสุขภาพตำบลมะนังยง


	การกำจัดมูลฝอยติดเชื้อในชุมชน
	ณ โรงพยาบาลส่งเสริมสุขภาพตำบลมะนังยง รวบรวมนำไปกำจัดอย่างถูกต้องตามหลักวิชาการ



ในการทิ้งขยะมูลฝอยติดเชื้อดังกล่าว สำหรับผู้ป่วย ญาติ หรือผู้ดูแลผู้ป่วย (แหล่งกำเนิดมูลฝอยติดเชื้อในชุมชน) ขอให้นำมูลฝอยติดเชื้อใส่ถุงพลาสติกสีแดง มัดปากถุงให้แน่นก่อนนำส่งไปยังโรงพยาบาลส่งเสริมสุขภาพตำบล หรือศูนย์บริการสาธารณสุข 
           จึงประกาศมาให้ทราบโดยทั่วกัน
 


ประกาศ  ณ  วันที่ 17  เดือน สิงหาคม พ.ศ. 2569

                                                                     (นายดอรอแม เซ็ง)


                           ตำแหน่ง นายกองค์การบริหารส่วนตำบลมะนังยง
